Friedrich Thinnes

Friedrich Thinnes (født 25. januar 1790 i Merscheid som senere ble Ortsteil i Morbach i Hunsrück i Kurfyrstedømmet Trier i Tyskland; død 15. oktober 1860 i Würzburg i kongedømmet Bayern) var en katolsk prest, domkapitular i de bayerske bispedømmer Speyer, Eichstätt og Würzburg, og dessuten deputert til Nasjonalforsamlingen i Frankfurt og Bayerischer Landtag.

Liv og virke

Bakgrunn 
Friedrich Thinnes ble født som det niende av tolv barn til en bondefamilie. Den gang tilhørte hans hjemsted Merscheid politisk fortsatt kurfyrstedømmet Trier, etter den franske okkupasjon fra 1798 var det del av det franske département de la Sarre, fra 1815 tilhørte det kongeriket Preussen.

Prest
Kirkelig tilhørte området bispedømmet Trier, for hvilket Thinnes etter skolegang i Trier på Friedrich-Wilhelm-Gymnasium og et fireårig studium i filosofi og katolsk teologi ble presteviet den 11. mars 1815. 

Fra 1815 til 1818 virket han som sogneprest i Kusel, som på den tid fortsatt tilhørte bispedømmet Trier, slik som også hans neste menighet i Blieskastel gjorde. I 1816 ble Kusel og Blieskastel politisk lagt til kongedømmet Bayern, og med nyopprettelsen av bispedømmet Speyer (rettslig i 1817, faktisk først i 1821) havnet begge steder i dette kirkedistriktet. Friedrich Thinnes fulgte med og ble da prest for Speyer, som territorielt dekket seg med den bayerske såkalte Rheinkreis. Fader Thinnes bar sogneprest fra 1818 til 1828 i Blieskastel, og ble også dekan for landkapittelet Zweibrücken og distriktsskoleinspektør.

Deputert, domherre 
Fra 1825 til 1828 satt han i den bayerske landdagen. Den 24. juli 1829 kalte kong Ludwig I av Bayern ham til domkapitular i Speyer.

Den 15. mars 1835 tiltrådte Friedrich Thinnes en stilling han ble tilbudt som domkapitular i Eichstätt. Her ble han i 1848/49 representant for valgkretsen  Mittelfranken i det tyske Paulskirchenparlament i Frankfurt. Fra 1849 til 1855 var han atter medlem av Landdagen i München og da blant annet med i komiteene for behandling av det tyske spørsmål (1849/50), for skattene (1849/50) og for finanser of statsgjeld (1853–55).

Pave Pius IX utnevnte prelaten den 22. mars 1850 til domprost i Würzburg, og han bodde da i Palais «Marmelstein». Den 6. august 1850 tok han doktorgraden i teologi ved Universitetet i München.

Thinnes, som kom fra enkle kår, tok i sitt parlamentariske arbeid ofte stilling til sosial- og næringspolitiske saker. Et eksempel er hans klare avvisning fra et forslag i 1825 som foreslo en tjenesteuniform for tjenestefolk; dette anså han som en moderne form for slavebrennemerking. Han engasjerte seg for Rhinkretsens interesser, og at man måtte beholde (eller adaptere også annetsteds) de forvaltningsstrukturer som franskmennene hadde innført; de var mer i pakt med fremtidens krav og behov. I religiøst henseende forsvarte han klart den katolske kirkes og presteskapets interesser.

I Paulskirken inntok han et liberalt og konfesjonelt avdempet standpunkt. I et lengre bidrag avviste han en deling av hertugdømmet Posen i et tysk og et polsk område, og støttet et uavhengig Polen. Han gikk dessuten inn for religions- og samvittighetsfrihet, og for deling av stat og kirke. I avstemningene i Frankfurt og som formann for komiteen om Det tyske spørsmål i München gikk han inn for at man rettslig forpliktet seg på de avfattede bestemmelser av det tyske folks grunnrettigheter, støttet det konstitusjonelle monarki med et sterkt parlament og støttet likesom det aller fleste bayerske deputerte den stortyske løsning der Østerrike var med, for å forhindre at det protestantisk pregede Preussen skulle bli dominerende.

I 1860 var Friedrich Thinnes i lengre tid på hjemstedet Merscheid for å komme til hektene. Bar to uker etter døde han i Würzburg den 18. oktober.

Litteratur 
 Bistum Würzburg: Schematismus der Diözese Würzburg, 1856, Seite II; Scan aus der Quelle
 Franz Xaver Remling: Neuere Geschichte der Bischöfe zu Speyer, Verlag Ferdinand Kleeberger, Speyer 1867
 Alfons Hoffmann: Die katholischen geistlichen Abgeordneten der Pfalz in der Bayerischen Ständeversammlung (1819-1848), in Zeitschrift für Bayerische Landesgeschichte, Band 32, Heft 2, 1969, Seiten 767–812 des Jahrgangs
 Guido Nonn: Die Domherren seit Wiedererrichtung des Bistums Speyer, im Jahre 1817, Diözesan-Archiv Speyer, 1981, Seite 31
 Adolf Nellinger: Dr. Friedrich Thinnes aus Merscheid, Dompropst zu Würzburg, in: Jahrbuch des Kreises Bernkastel-Wittlich, 1985, Seiten 337–339; Findhinweis zum Artikel
 Franz Wigard: Stenographischer Bericht über die Verhandlungen der deutschen constituierenden Nationalversammlung zu Frankfurt am Main, Bd. 2 und Bd. 3
 Josef Leeb: Wahlrecht und Wahlen zur Zweiten Kammer der bayerischen Ständeversammlung im Vormärz (1818-1845), Vandenhoeck und Ruprecht, 1997
 Verhandlungen der Zweyten Kammer der Ständeversammlung des Königreichs Bayern, diverse Bände 1825-1828, J.G. Cotta´sche Buchhandlung
 Verhandlungen der Kammer der Abgeordneten des Bayerischen Landtages. Stenographische Berichte diverse Bände 1849-1855, Augsburg
 Lieselotte Resch und Ladislaus Buzas: Verzeichnis der Doktoren und Dissertationen der Universität Ingolstadt – Landshut – München, Universitätsbibliothek, 1975

Referanser

Eksterne lenker 
 Vom Bauernsohn zum Dompropst, Bericht der Zeitung Trierischer Volksfreund zum 220. Geburtstag von Friedrich Thinnes, 2010
 Webseite der Universität Würzburg, mit vergrößerbarer Abbildung des Sterbebildchens

Tyske katolske prester
Tyske politikere
Personer fra Morbach